Document ID: /roh_data/filtered/fineweb-2-filterrobots_roh.jsonl.gz/64179

Accessibla per ün e minchün
La «Raetiae alpestris topografica descriptio» es finalmaing edida ed accessibla. L’ouvra monumentala dal refuormatur engiadinais Durich Chiampell fa reviver il Grischun dal 16avel tschientiner in tuot sia varietà. A partir dad uossa po minchüna e minchün leger sias istorgias e descripziuns.
Units illa biblioteca – ils trais toms da la nouv’ediziun insembel cul manuscrit original, illa biblioteca von Sprecher a Maiavilla (fotografia: Isabelle Jaeger/RTR)
Fingià il titel «Raetiae Alpestris Topografica Descriptio» lascha suppuoner chi’s tratta qua dad ün’ouvra cumplichada. L’impreschiun es güstifichada. Quai cha’l predichant e refuormatur Durich ...